Michael Blake
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Michael Blake, kanadisk jazzmusiker og tenorsaksofonist. Han spilte flere ulike instrumenter i oppveksten, før han satset på saksofonen. I 1984 deltok han på The Banff Jazz Workshop med lærere som Cecil Taylor, Kenny Wheeler og Steve Coleman. Dette ble en stor inspirasjon, og året etter mottok han et stipend fra Canada Council som førte til at han kunne studere i New York.
Fra 1987 jobbet han blant annet som backingmusiker for Chubby Checker og Jack McDuff. Gjennombruddet kom i 1990, da han ble medlem av kultbandet The Lounge Lizards i New York. I 1995 skrev Blake musikken til filmen Get Shorty, og i 1997 utgav han sitt første album under eget navn, Kingdom of Champa, med sterke impulser fra vietnamesisk musikk.Ellers har han samarbeidet mye med Ben Allison og vært med på flere av hans album, og han har spilt med blant andre Medeski, Martin & Wood, Tricky, Gil Evans Orchestra og The Herbie Nichols Project. Utvalgte utgivelser Kingdom of Champa (1997)  Drift (2001)  Right Before Your Very Eyes (2005)  Control This (2009)  Tiddy Boom (2014)  Red Hook Soul (2016) Les mer i Store norske leksikon jazz musikk i Canada